جمهور باشقانی رجب طیب اردوغان فرانسا سفری‌نین تورکیه-آوروپا بیرلیگی موناسبتلری اوچون یئنی بر دوورو اولاجاغینی سویله‌دی.
جمهور باشقانی رجب طیب اردوغان فرانسانین TF1 و LCI  کانال لارینا وئردیگی موصاحیبه‌ده فرانسایا سفری و ایکی اؤلکه آراسینداکی علاقه‌لری قیمتلندیردی.
اردوغان موصاحیبه سینده تورکیه – فرانسا موناسیبتلری، قاچقین پروبلئمی، ترور ایله موباریزه و اورتادوغو دا یاشانان پروسئس لری دیرلندیردی.
سوریه-ده بشار اسدین گئتمه‌سی مسئله سینده فرانسا ایله همفیکر اولدوغونو وورغولایان اردوغان، موصاحیبه سینده همچنین بیر ترور تشکیلاتی اولان داعش ایله باشقا بیر ترور تشکیلاتی ایله امکداشلیق ائده ره ک موباریزه آپاریلا بیلمه‌یه‌جگینه دقت چکدی.
جمهور باشقانی فرانسا ایله سون دؤورده بولگه سل و ایکی طرف‌لی علاقه‌لرده مثبت آدیم‌لار آتیلدیغینی، ایکی اؤلکه و تورکیه-آوروپا بیرلیگی علاقه‌لری‌نین گلجیی باخیمین‌دان یئنی دؤوره گیریلدیگینی و فرانسا پرزیدنتی امانوئل ماکرونا اومیدی‌نین اولدوغونو سؤیله‌دی.
گؤروشده تهلوکه‌سیزلیک مسئله‌سی‌نین ده گوندمه گئتیریله جگینی وورغولایان اردوغان سوریه-ده کی ساواشین ایلک گون‌لرین‌دن اعتباراً بؤلگه‌یه گئدن فرانسیز دؤیوشچولری‌نین تورکیه‌دن کئچدیگینی و حربین باشا چاتما مرحله‌سینده بو اینسان‌لارین عینی یول‌دان فرانسایا قاییدا‌جاق‌لاری باره‌دکی ناراحات‌لیق مسئله‌سینه توخونوب و لیدئرلرین بئله موضوع لاردا ناراحات اولما‌لاری‌نین نورمال اولدوغونو سؤیله‌دی. اردوغان تورکیه‌نین داعش ایله موباریزه‌ده اولسون یاخود دا داها عمومی معنادا خاریجی دؤیوشچولرله موباریزه مسئله‌سینده چوخ حساس اولدوغونو بیلدیریب و بو موضوع دا تورکیه ایله امکداش‌لیق ایچینده اولان بوتون اؤلکه‌لرله واجیب اولان آدیم‌لارین آتیلاجاغینی قئید ائدیب.
جمهور باشقانی فرانسا‌داکی ترور حادثه لری ایله تورکیه-ده کی فتونون چئوریلیش جهدی‌نین قاریشدیریلا بیلمه‌یه‌جگینی بیل‌دیره‌رک، دؤولته قارشی تشببوس ائدیلن بیر چئوریلیش جهدی‌نین نتیجه‌لری‌نین داها آغیر اولماسی‌نین واجیب‌لیگینی وورغولادی.
"فرانسادا بیر ترور حادثه سیندن سونرا فوق العاده وضعیت اعلان ائدیلدی و هله ده داوام ائدیر، تورکیه‌ده ایسه چئوریلیش جهدی اولدو. تورکیه بیر حقوق دؤولتی‌دیر و آتیلان آدیم‌لار، گؤرولن تدبیرلر قانون‌لار چرچیوه‌سینده‌دیر"-دئیه اردوغان وورغولادی.
قئید ائدک کی، اردوغان بوگون فرانسایا سفر ائده‌جک.
